ועדת הכספים, כנסת 18, פרוטוקול מספר 206, 2009-11-18 10:55

משה גפני: הסעיף האחרון על סדר היום הוא הצעת חוק לתיקון פקודת מס הכנסה (מס' 171), התשס"ח-2008, לפי סעיף 121 לתקנון הכנסת.

משה גפני: הבקשה היא לפצל את הסעיפים 1,2,4 ו-5.

4414: אני ממחלקת קופות גמל ברשות המסים, אותה מחלקה שמתווה את כל מדיניות המס בנוגע לקופות גמל.

4414: בדיון שנערך פה לפני כחודש ניסינו להעביר את התיקון הזה בוועדת הכספים והוועדה ביקשה ללמוד את הנושא.

4414: יש פה שני תיקונים, אחד בתיקון פקודת מס הכנסה והשני בתיקון לחוק הפיקוח על השירותים הפיננסיים – קופות גמל.

4414: התיקונים נדרשים לאור המהלך של תיקון 3.

4414: יש עניין של קריטיות באחד הסעיפים בתיקון פקודת מס הכנסה ולכן אנחנו רוצים לפצל ולהעביר את זה בנפרד ואני אסביר למה.

4414: סעיף 9(7)(א) לפקודת מס הכנסה הוא אותו סעיף שמעניק פטור לפיצויי פרישה של אדם שפורש מעבודה.

4414: הסעיף מטפל באפשרות שאם אדם אינו רוצה את כספי הפיצויים, הוא יכול לבצע תהליך של רצף בין מעביד א' למעביד ב' וזאת כדי לא ליצור שוני בין אדם שעובד כל תקופת עבודתו אצל מעביד אחד לעומת אדם שמחליף עבודות.

4414: זאת אומרת שאם אדם לא נוגע בכספי הפיצויים, בסופו של דבר הוא יגיע לאותה תוצאה של אדם שעבד כל התקופה אצל מעביד אחד.

4414: סעיף 9(7)(א)4א קטן קבע את התנאים להחלת רצף.

משה גפני: בשעה 11 אני חייב לסיים את הדיון.

שגית אפיק: ההצעה כוללת שני נושאים, אחד של שוק ההון שאנחנו משאירים אותו בפני הוועדה, סעיפים 1,2 חלקים ב-4 ו-5, והחלק השני הוא נושא רצף הפיצויים, כפי שהוסבר על ידי רשות המסים ועדכון סכומים, שהם תיקונים טכניים.

שגית אפיק: אנחנו בעצם עושים פיצול לפי סעיף 121.

משה גפני: מצביעים רק על הפיצול, לא דנים.

אמנון כהן: זה נושא כבד מאד, אני צריך להתייעץ עם אנשים.

שגית אפיק: הממשלה הביאה לכם הצעה שכוללת נושאים השונים זה מזה.

משה גפני: אני קצר רוח מכיוון שבשעה 11:00 חייבים לסיים את הישיבה.

משה גפני: אני לא דן בנושא.

משה גפני: סיכמנו מראש שנפצל את זה על פי בקשתכם ויש לכך הסכמה.

אמנון כהן: הסעיף הראשון יבוא רק על הפיצויים?

4414: אנחנו בבעיה כי אנחנו ממשיכים לתת אישורים, אחרת המעביד מחכה להוראת ניכוי במקור.

משה גפני: אמרתם לנו את זה וקיבלנו את זה.

משה גפני: אנחנו מפצלים את זה עכשיו, נביא את זה בעזרת השם למליאה, נחזיר את זה לכאן לדיון ואז תסבירו את הנושא.

משה גפני: מי בעד הפיצול לפי סעיף 121?

שגית אפיק: הסעיפים שאנחנו מפצלים הם 3, 4(2), 5(1א), 5(1ג) ו-5(2ג).

שגית אפיק: הנושאים הם רצף פיצויים ועדכון סכומים.

טמיר כהן: גם את סעיף 1 אפשר לפצל.

4414: סעיפים 1 עד 6.

שגית אפיק: אני לא רוצה את שוק ההון.

שגית אפיק: אני לא מפצלת את כל הפקודה.

4414: סעיף 5 הוא כל עדכון הסכומים של הניכוי.

4414: סעיפים 1 עד 5.

שגית אפיק: זה לא מה שאמרתם בהתחלה, זה לא מה שביקשתם.

טמיר כהן: סעיפים 1,2, 4 ו-5.

טמיר כהן: לא כולל סעיף 3.

4414: סעיף 3 זה העיקר, זה הרצף.

שגית אפיק: זה מה שמיכל דויטש ביקשה.

טמיר כהן: היא לא ביקשה ממני.

4414: זה העיקר, בשביל זה באנו.

4414: על זה יש בעיה לתת אישורים היום.

שגית אפיק: הם באמת שינו את דעתם ועכשיו הם מבקשים דברים אחרים.

שגית אפיק: היא רצתה רק את ההתאמות של המדד.

4414: אנחנו נותנים אישורים ללא סעיף חקיקה.

אמנון כהן: מה הבעיה לאשר?

אמנון כהן: זה לטובת הציבור.

4414: זה לטובת הציבור, זאת הוראת ניכוי במקור למעבידים אחרת ניתן הוראה לנכות מס.

4414: אנחנו רק מפצלים ואם תרצו, תקבלו.

4414: זה העיקר.

שגית אפיק: נעשה את זה בשני שלבים.

שגית אפיק: נפצל בשלב הראשון את עדכון הסכומים ואם תתקבל החלטה בוועדה לפצל גם את רצף הפיצויים, נעשה את זה.

4414: אתם מובילים אותנו למצב שבו נפסיק לאנשים אישורים והם ירוצו לפה בריצה, בדהירה.

4414: הם ירוצו בהמוניהם.

אמנון כהן: למה חיכית עד עכשיו?

4414: לא חיכינו עד עכשיו.

4414: דיברנו על הנושא לפני חודש ולא אישרתם אותו.

4414: אנחנו רוצים לקדם ולהסביר כדי לעשות טוב לעם ישראל.

משה גפני: איזה סעיפים לפצל עכשיו?

שגית אפיק: אנחנו נפצל את כל הסעיפים שעוסקים בפקודת מס הכנסה, כלומר סעיפים 1, 2, 4 ו-5.

יצחק אהרונוביץ': בנושא רצף פיצויים יש היבט ציבורי קשה מאד.

שגית אפיק: אנחנו נעשה את זה בשני שלבים.

שגית אפיק: היום נפצל את סעיפים 1, 2, 4 ו-5.

שגית אפיק: זה יעלה למליאה ובשבוע הבא היושב ראש יקבל החלטה איך להמשיך בפיצול או אם להמשיך רגיל.

משה גפני: נגמור את זה בימים הקרובים.

משה גפני: היה לנו סיכום לגבי העניין הזה ואני לא רוצה להפר את הסיכום.

משה גפני: אני לא יודע אם אני מפר בזה את הסיכום.

משה גפני: קודם אנחנו מאשרים את זה ובכל מקרה זה נשאר בוועדה.

משה גפני: יכול להיות שאם נגיע להחלטה שאנחנו ממשיכים הלאה, נמשיך בדיון הזה ואז נפצל גם אותו.

4414: אדוני היושב ראש, ההחלטה הקודמת שלך היתה לבקש ממנהל הוועדה להזמין לכאן מומחה בלתי תלוי שיסביר לכם את הדברים האלה בטווח של חודש.

משה גפני: הזמנתי את חבר הכנסת חיים כץ, שהוא מומחה בלתי תלוי כרגע.

משה גפני: אנחנו נביא מומחה.

יצחק אהרונוביץ': אנחנו יכולים לעשות פעולה ולהודיע לציבור שיעקב מפסיק את ה... תהיה זעקה עד השמיים.

משה גפני: אני לא אוהב את זה.

4414: זה לא עניין של איום.

4414: אני פועל היום ללא בסיס חוקי.

4414: לקחנו פוזיציה לעשות טוב לעם ישראל על בסיס החלטה של יועץ משפטי.

משה גפני: כשאומרים לי שיקרו דברים כתוצאה מזה שאני צריך לעשות, אני נבהל.

4414: אדוני היושב ראש, אנחנו לא מצביעים על המהות.

4414: אנחנו רוצים לפצל כדי שנוכל להגיע למהות.

4414: הרי יהיה דיון מהותי ויכול להיות שתחליטו לא לאשר.

4414: אדוני היושב ראש, אתה יכול להחליט לא לדון באותו נושא שפוצל.

4414: אין פה פגיעה, זה משהו טכני לחלוטין.

4414: יהיה דיון בעוד שבוע על הנושא הזה ואתם יכולים להגיד שאתם לא רוצים לדון בו.

משה גפני: אני דוחה את ההצבעה לשבוע הבא ונחליט מה אנחנו עושים עם זה.

משה גפני: כרגע אנחנו לא מפצלים שום דבר.

משה גפני: אני אדבר עם חיים כץ ונראה מה אנחנו עושים.

משה גפני: תודה רבה, הישיבה נעולה.